معزولی کے بعد عمرو بن العاص رضی اللہ عنہ نے سیاسی زندگی سے کنارہ کش ہوکر فلسطین میں اقامت اختیار کرلی تھی اور کبھی کبھی مدینہ آجاتے تھے،حضرت عثمانؓ بن عفان کے محصور ہونے کے وقت مدینہ میں موجود تھے ، لیکن جب دیکھا کہ فتنہ و فساد کے شعلے قابو سے باہر ہو گئے تو یہ کہہ کر کہ عثمانؓ کے قتل میں جس کا ہاتھ ہوگا ، اس کو اللہ ذلیل کریگا ، جو شخص ان کی مددنہ کرسکتا ہو اس کو مدینہ چھوڑ دینا چاہیے اور خود شام چلے گئے ، مگر دل برابر ان میں لگا رہا ، ہر آنے جانے والے سے حالات پوچھ لیا کرتے تھے ، اس کے بعد حضرت عثمانؓ بن عفان کی شہادت کا واقعہ کبریٰ پیش آیا ، پھر جنگ جمل کا ہنگامہ ہوا ، مگر انھوں نے دائرہ عزلت سے باہر قدم نہیں نکالا ۔
Entity: مدینہ — Type: /location/city, /location